**OBAVIJEST GOSPODARSKIM SUBJEKTIMA PRIJE FORMALNOG POČETKA POSTUPKA JAVNE NABAVE S CILJEM PRETHODNOG ISTRAŽIVANJA TRŽIŠTA ZA** **PREDMET NABAVE:** **ODRŽAVANJE TRASE PLINOVODA I OBJEKATA NA SUSTAVU KOŠNJOM I SJEČOM RASLINJA**

Sukladno Zakonu o javnoj nabavi i podzakonskim aktima, Naručitelj provodi analizu tržišta u svrhu pripreme nabave i informiranja gospodarskih subjekata o svojim planovima i zahtjevima u vezi s nabavom. Analiza tržišta obuhvaća prikupljanje informacija o predmetu nabave, gospodarskim subjektima koji sudjeluju na tržištu te drugim okolnostima koje utječu na uvjete nabave.

Gradska plinara Zagreb d.o.o. u 2024. g. planira započeti postupak javne nabave za predmet nabave: **ODRŽAVANJE TRASE PLINOVODA I OBJEKATA NA SUSTAVU KOŠNJOM I SJEČOM RASLINJA**. Stoga Gradska plinara Zagreb d.o.o. ovim putem sukladno Zakonu o javnoj nabavi prije formalnog početka postupka javne nabave sa svrhom provođenja istraživanja tržišta, u nastavku ove obavijesti objavljuje zahtjeve vezane za nabavu: **ODRŽAVANJE TRASE PLINOVODA I OBJEKATA NA SUSTAVU KOŠNJOM I SJEČOM RASLINJA.**

Imajući u vidu navedeno, a radi daljnjih planiranja i provedbe postupka te izrade dokumentacije o nabavi **molimo dostavu inicijalnih ponuda sukladno danim zahtjevima te predviđenim količinama u troškovniku najkasnije do 25.04.2024. do 10:00h na adresu elektroničke pošte:** [**nabava@plinara-zagreb.hr**](mailto:nabava@plinara-zagreb.hr)

**Ponuda mora sadržavati popunjeni troškovnik s iskazanim cijenama bez PDV-a te ispunjen ponudbeni list.**

**Posebni uvjeti, niže navedeni će se tražiti u ponovljenom pozivu za dostavom ponuda, nije ih potrebno dostavljati u istraživanju tržišta.**

**OPIS PREDMETA NABAVE**:

Gradska plinara Zagreb kao vodeći distributer prirodnog plina u RH dužan je sukladno Mrežnih pravila plinskog distribucijskog sustava, vršiti kontrolu nepropusnosti distribucijskog sustava s ciljem osiguranja sigurnosti distribucijskog sustava, građevina, imovine i ljudi. Zbog navedenog Operator distribucijskog sustava Gradska plinara Zagreb d.o.o. (u daljenjom tekstu GPZ) dužan je sukladno i Općim uvjetima opskrbe plinom vršiti ispitivanje nepropusnosti visokotlačne plinske mreže jednom u godinu dana.

Ispitivanje nepropusnosti visokotlačne plinske mreže provodi se detektorom plina ophodnjom iznad cijele trase plinovoda i zone oko plinovoda. Iz tog razloga Operator distribucijskog sustava GPZ provodi natječaj za održavanje trase plinovoda i objekata na sustavu da bi trase plinovoda i zone oko plinovoda bile prohodne i čiste. Isto tako i na objektima na sustavu održavamo okoliš objekata košnjom trava i visokog raslinje unutar naših plinsko redukcijskih stanica (PRS) i oko njih.

Košnja i sječa raslinja provodi se točkasto na sustavu GPZ-a sukladno troškovnicima koji su privitak ovog istraživanja tržišta prema kojima Ponuditelji mogu definirati ponude. Troškovnici su podijeljeni u tri (3) grupe.

U slučaju bilo kakvih nejasnoća oko navedenog ili troškovnika Ponuditelj je dužan zatražiti dodatna pojašnjenja od Naručitelja. Bilo kakve manjkavosti u tom smislu idu na štetu Ponuditelja. Ovlaštene kontakt osobe od strane Naručitelja za sva pitanja ili dogovor za izvid trasa na kojima se provode radovi, navedene su u pojedinim grupama troškovnika.

**POPIS POSEBNIH UVJETA**:

* Ponuditelj je obavezan posjedovati važeću šumarsku licencu za fazu izvođenja radova pridobivanja drva iz šume izdanu od hrvatske komore inženjera šumarstva i drvne tehnologije.
* Ponuditelj je za predmetni Ugovor dužan osposobiti dvije (2) mehanizirane ekipe sa po dva (2) djelatnika za izvođenje radova koji su specifikirani u troškovniku za GRUPU 1
* Ponuditelj je za predmetni Ugovor dužan osposobiti dvije (2) mehanizirane ekipe sa po dva (2) djelatnika za izvođenje radova koji su specifikirani u troškovniku za GRUPU 2
* Ponuditelj je za predmetni Ugovor dužan osposobiti jednu (2) mehaniziranu ekipe sa po dva (2) djelatnika za izvođenje radova koji su specifikirani u troškovniku za GRUPU 3
* **POPIS POTREBNIH RADNIH STROJEVA ZA OBAVLJANJE USLUGE KOŠNJE I SJEĆE RASLINJA:**

**GRUPA 1:**

TRAKTOR (minimalne snage 150 KS) - 2 kom

PRIKLJUČNI ŠUMSKI TARUP ZA TRAKTOR – 1 kom

PRIKLJUČNI ŠUMSKI MALČER ZA TRAKTOR – 2 kom

MOTORNA PILA – 2 kom

TRIMER FLAKSERICA – 2 kom

Ponuditelj mora imati na raspolaganju radnike koji su osposobljeni za:

1. minimalno 2 djelatnika – za rad i upravljanje s trakorom i traženim priključcima
2. minimalno 2 djelatnika – za rad i upravljanje s motornom kosom/trimer flaksericom
3. minimalno 2 djelatnika – za rad i upravljanje s motornom pilom
4. minimalno 1 djelatnik – za rad i upravljanje s motornom pilom (rad na visini)

**GRUPA 2:**

TRIMER FLAKSERICA – 4 kom

PUHAČI ZA LIŠĆE - 2 kom.

Ponuditelj mora imati na raspolaganju radnike koji su osposobljeni za:

1. minimalno 4 djelatnika – za rad i upravljanje s motornom kosom/trimer flaksericom

**GRUPA 3:**

MOTORNA PILA – 2 kom

VOZILO S UGRAĐENIM MOTORNIM AUTO LJESTVAMA S RADNOM KOŠAROM - 1 kom.

VOZILO S UGRAĐENIM GRAJFEROM ZA ODVOZ TRUPACA - 1 kom.

STROJ ZA RAZBUŠIVANJE I VAĐENJE PANJEVA - 1 kom.

Ponuditelj mora imati na raspolaganju radnike koji su osposobljeni za:

1. minimalno 2 djelatnika – za rad i upravljanje s motornom pilom
2. minimalno 1 djelatnik – za rad i upravljanje s motornom pilom (rad na visini)
3. minimalno 1 djelatnik – za rad i upravljanje vozilom s ugrađenim auto ljestvama s radnom košarom (rad na visini)
4. minimalno 1 djelatnik – za rad i upravljanje vozilom s ugrađenim grajferom za odvoz trupaca
5. minimalno 1 djelatnik – za rad i upravljanje strojem za razbušivanje i vađenje panjeva

* Potvrdu o raspolaganju navedenih strojeva/vozila
* Zapisnik o provedenom pregledu i ispitivanju navedenih strojeva/vozila kao i dokaz o ispravnosti navedenih strojeva/vozila
* Ponuditelj je obavezan uvjerenjem (ili važećim dokumentom) dokazati zdrastvenu sposobnost djelatnika (prema članku 3., točkama 5, 17, 19, Pravilnika o poslovima s posebnim uvjetima rada)
* Ponuditelj je obavezan uvjerenjem (ili važećim dokumentom) dokazati osposobljenost za provedbu preventivnih mjera zaštite od požara, za gašenje požara i spašavanje ljudi i imovine ugroženih požarom za sve djelatnike koji rukuju ili upravljaju s navedenim radnim strojevima

**NAPOMENA:**

Radno vrijeme izvođenje radova je Ponedjeljak – Petak u vremenskom periodu od 7:30 h do 14:30 h. Navedeni posebni uvjeti su iz razloga što Ponuditelj mora posjedovati tražene uvjete za strojeve/vozila i djelatnike kako bi se usluga mogla odraditi kvalitetno, u potpunosti,sigurno i bez prekida. Ponuditelj je u obvezi započeti radove najkasnije 7 dana od ispostave narudžbenice za radove. Prije sklapanja Ugovora potrebno je napraviti smotru i pregled vozila od strane Naručitelja kod Ponuditelja.

* Ostali uvjeti specificirani su u stavkama troškovnika GRUPA 1,2 i 3.